ศาลล้มละลายกลางนัด LVT ไต่สวนกรณียื่นขอฟื้นฟูกิจการ 18-19 ธ.ค.นี้
ศาลล้มละลายกลางนัด LVT ไต่สวนกรณียื่นขอฟื้นฟูกิจการ 18-19 ธ.ค.นี้
20 ก.ย. 2560

บริษัท แอล.วี.เทคโนโลยี จำกัด (มหาชน) หรือ LVT ระบุว่า ปัจจุบันบริษัทอยู่ในระหว่างการพิจารณาคดีของศาลล้มละลายกลาง กรณีบริษัทขอฟื้นฟูกิจการ โดยศาลฯนัดไต่สวนครั้งต่อไป วันที่ 18 และ 19 ธันวาคม 2560 และบริษัทเพิ่งมีการเลือกตั้งคณะกรรมการชุดใหม่เข้ามา จำนวน 6 ท่าน  ซึ่งอาจมีการเปลี่ยนแปลงผู้บริหาร จึงต้องรอการแถลงนโยบาย และทิศทางการดำเนินงานของบริษัท ในการประชุมคณะกรรมการ ซึ่งจะมีขึ้นในเร็วๆ นี้
ส่วนการประกอบกิจการของบริษัทในปัจจุบันนั้น ได้ส่งมอบงานและขอปิดโครงการของ บริษัท ทีพีไอ โพลีน จำกัด (มหาชน) หรือ TPIPL เรียบร้อยแล้ว และยังไม่มีโครงการใหม่ๆ ในช่วงนี้ แต่อย่างไรก็ตามบริษัทในต่างประเทศที่บริษัทถือหุ้นอยู่ เช่น L.V. Technology Engineering (Tianjin) Co.,Ltd. ในประเทศจีน และ LNV Technology Private Ltd. ในประเทศอินเดีย ยังคงประกอบกิจการตามปกติ